Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: 1997. évi LXVI. törvény (Bszi.) 29. §-a (1) bekezdésének
Paragraph Index: 1418

(8) bekezdésében meghatározott e privilegizált eset megállapításának a kábítószer csekély mennyisége az alapja. A Btk. 282. §-ának (1) bekezdésében meghatározott elkövetési magatartások, valamint a Btk. 282. §-ának (2) bekezdésében felsoroltak közül a kínálás és átadás fogalmi körébe illeszkedõ elkövetési magatartások esetén ugyanis a kábítószer csekély mennyiségének kell olyan döntõ jelentõséget tulajdonítani, amely az alkalmazandó büntetési tételkeretet meghatározza. Ilyenkor az összes megelõzõ bekezdéshez képest a Btk. 282. §-ának (8) bekezdésében írt szabályok kerülnek elõtérbe, és nincs jelentõsége annak, hogy a (2) bekezdés szerinti átadást [és értsd ugyanígy a kínálást, valamint az (1) bekezdésében felsorolt elkövetési magatartásokat is] a (8) bekezdést megelõzõ bármely bekezdés esetlegesen súlyosabban minõsítené. A Legfelsõbb Bíróság Bf. IV. számú ítélkezõ tanácsa a Bf. V. számú tanácsának a jogkérdésben kifejtett ettõl az álláspontjától el kíván térni. Az elõtte Bfv. IV. 3.541/2002. szám alatt folyamatban levõ felülvizsgálati ügyben az elsõ és másodfokon eljárt bíróságok a Btk. 282. §-ának (2) bekezdésébe ütközõ és a (3) bekezdés d) pontja szerint minõsülõ bûncselekményként értékelték a kábítószerfüggõ elkövetõnek azt a cselekményét, hogy csekély mennyiségû kábítószert tizennyolcadik életévét be nem töltött személynek adott át. A Bf. IV. számú tanács a cselekmény ekként történt minõsítését helyesnek tartja. A releváns jogkérdésben elfoglalt álláspontja szerint a Btk. 282. §-ának (8) bekezdésében megfogalmazott privilegizált eset — ha a cselekményt csekély mennyiségû kábítószerre követik el — csupán ugyanezen törvényhely (1) bekezdésében írt elkövetési magatartások és a (2) bekezdésében írt kínálás és átadás elkövetési magatartások kapcsán állapítható meg. A (3) és (4) bekezdésben felsorolt minõsítõ körülmények a cselekményt a csekély kábítószer-mennyiség ellenére kiemelik a privilegizált eset körébõl. A Btk. 282/A. §-a az ott részletezett körben kábítószerfüggõ személy számára eleve enyhébb elbírálást biztosít. Az ilyen elkövetõnek a Btk. 282/A. §-ában meghatározott feltételeken kívül esõ magatartását — pl. azt, hogy ugyan csekély mennyiségû kábítószert, de tizennyolcadik életévét be nem töltött személy részére fogyasztás céljából ad át — merõben téves lenne a Btk. 282. §-ának (8) bekezdésében meghatározott privilegizált esetként — vétségként — értékelni. * A legfõbb ügyész írásbeli nyilatkozatában (BF. 364/2003. sz.) és képviselõje a nem nyilvános ülésen elvi okból nem tartotta célszerûnek azt, hogy a kezdeményezés alapján jogegységi határozat döntsön el egy olyan vitát, amely a már hatályban nem lévõ büntetõ jogszabály rendelkezésének az eltérõ értelmezése körül alakult ki.

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes